Diari Oficial de la Generalitat Valenciana


Sumari del DOGV 6061, del 21-07-2009 (2009/8594)

ACORD de 17 de juliol de 2009, del Consell, pel qual es redueix i augmenta, simultàniament, el capital social de Vaersa, Valenciana d'Aprofitament Energètic de Residus, SA.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8594


Data del document
:   17-07-2009

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Acord

Descriptors 

:   * Valenciana d'Aprofitament Energètic de Residus, SA
    * societat mercantil
    * capital social
    * empresa pública
    * reglament intern
    * ampliació de capital
    * legislació

ACORD de 17 de juliol de 2009, del Consell, pel qual es redueix i augmenta, simultàniament, el capital social de Vaersa, Valenciana d'Aprofitament Energètic de Residus, SA. [2009/8594]  
El Consell, en la reunió del dia 17 de juliol de 2009, va adoptar l'acord següent:  
El Consell, reunit a València el dia 17 de juliol de 2009, com a Junta General Universal d'Accionistes de Vaersa, Valenciana d'Aprofitament Energètic de Residus, SA, accepta els següents punts com a ordre del dia de la reunió:  
1r. Reducció del capital en la quantitat de 44.065.736,48 euros per a compensar pèrdues, i augment simultani del capital en la quantitat de 58.934.656 euros.  
2n. Modificació de l'article 5 dels Estatuts socials, corresponent al capital social.  
3r. Autorització al president i al secretari del Consell d'Administració, indistintament, per a realitzar els actes necessaris per a l'execució dels anteriors punts de l'ordre del dia, atorgant-los els més amplis poders per a l'aclariment o rectificació, si és el cas, dels acords adoptats, per a l'atorgament de les oportunes escriptures públiques i per a instar la inscripció d'aquestes en el Registre Mercantil.  
4t. Autorització al secretari del Consell d'Administració per a certificar el contingut de l'acta d'aquesta Junta Universal d'Accionistes i els acords presos en aquest.  
Es troben presents tots els socis de la societat ja que, per tractar-se d'una empresa pública de la Generalitat, aquesta n'és el soci únic.  
Després de l'oportuna deliberació i no havent-hi intervencions de les quals se sol·licite constància, el Consell, en la condició de Junta General d'Accionistes, amb el caràcter d'Universal, per unanimitat,  
ACORDA  
Primer  
S'acorda reduir el capital social en la quantitat de trenta-un milions set-cents setanta-vuit mil cent seixanta-tres euros, amb quaranta-vuit cèntims d'euro (53.956.032,48 €), amb l'objecte de compensar pèrdues, mitjançant l'amortització de les accions de la sèrie B i l'amortització de 528.754 accions de la sèrie A.   
Després de la reducció acordada queda un capital social resultant de 4.669.770 euros, dividit en 77.700 accions nominatives, integrants d'una única i mateixa classe i sèrie, de 60,10 euros de valor nominal cadascuna, numerades correlativament de l'1 a la 77.700, ambdós inclusivament.  
Aquestes accions es troben totalment subscrites i desemborsades.   
Es fa constar, a l'efecte de l'article 168.1 de la Llei de Societats Anònimes, que no hi ha reserves voluntàries i que la legal no supera el 10% del capital social.  
La reducció té com a finalitat restablir l'equilibri entre el capital i el patrimoni de la societat disminuït a conseqüència de pèrdues, i s'efectua basant-se en el balanç tancat a 31 de desembre de 2008.  
Simultàniament amb la reducció acordada i a fi de garantir la continuïtat de la societat, s'acorda augmentar el capital social en la quantitat de deu milions sis-cents quaranta euros (13.721.971 €), mitjançant l'emissió de 166.400 noves accions de 60,10 euros de valor nominal cadascuna.  
En este acte el soci únic, la Generalitat, subscriu l'augment en la seua integritat i desembossa la quantitat de 2.500.160 euros en efectiu (equivalent al 25% de l'ampliació), i el 75% restant en una o successives aportacions en efectiu abans del 31 de desembre de 2011, les quals s'ingressaran en la caixa social, en euros, per al seu depòsit en el compte corrent de la societat.   
Segon  
Com a conseqüència de l'anterior punt de l'ordre del dia, s'acorda donar una nova redacció a l'article 5 dels Estatuts socials, que en endavant tindrà la redacció següent:  
«Article 5  
El capital social es fixa en la quantitat de catorze milions sis-cents setanta mil quatre-cents deu euros (69.394.273 €s). Es troba dividit en 244.100 accions, de classe i sèrie única, de seixanta euros i deu cèntims (60,10 euros) de valor nominal cadascuna i numerades correlativament de l'1 a la 244.100, ambdós inclusivament, totalment subscrites totes elles i desemborsades en un 100% de l'1 a la 77.700, ambdós inclusivament, i en un 25% de la 77.701 a la 244.100, ambdós inclusivament, és a dir 2.500.160 euros; pendent de desembossament la resta.  
El desemborsament dels dividends passius s'efectuarà, en una o diverses vegades, mitjançant aportacions dineràries, abans del 31 de desembre de 2011».  
Tercer  
Autoritzar el president i el secretari del Consell d'Administració, indistintament, per a realitzar els actes necessaris per a l'execució dels anteriors punts de l'ordre del dia, atorgant-los els més amplis poders per a la rectificació, si és el cas, dels acords adoptats, per a l'atorgament de les oportunes escriptures públiques i per a instar la inscripció d'aquestes en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta d'aquesta Junta Universal d'Accionistes i els acords que s'hi han pres.  
Aquests acords es transcriuen literalment.  
No havent-se debatut més assumptes que els designats en l'ordre del dia, s'aprova aquesta acta de la reunió de la Junta Universal d'Accionistes de Vaersa, Valenciana d'Aprofitament Energètic de Residus, SA.  
Aquest acord ha de publicar-se en el Diari Oficial de la Comunitat Valenciana.  
València, 17 de juliol de 2009  
El vicepresident primer i secretari del Consell,  
VICENTE RAMBLA MOMPLET